Kui ma selle "error 503" kätte  saan, siis närin tal kannakõõlused läbi! Ma pean nüüd oma pika ja moraalitseva kommendi uuesti trükkima!    Kui ma tookord, aastaid tagasi, tööturule viskusin, siis olin sõna otseses mõttes paks ja lödi. Aga töö oli roppraske füüsiline rabamine.  Esimese nelja kuuga läks kolmkümmend hoolega varutud kilo rentslisse. Praegu sureksin ma sellise andmise peale õkva prõlla maha.  Kuue kuu pärast oli aga nii, et kui ma puhkepäeva tahtsin, pidid selle saamiseks kolm kohalikku puhkepäevaandjat  korraga mind asendama tulema, vähema rahva jaks ei käinud üle.  Oleks ma seda kohe alguses teadnud, ei oleks ma ilmselgelt proovima hakanudki, aga valida oli kas hakkamasaamise või kodus närutamise vahel.    See, et sul praegu tööd pole ei tähenda, et seda kunagi olema ei saa. No ja nii aeglane sa ka pole, et kasvõi kilpkonnade talitajaks ei kõlbaks (Viuuuuhh!! kimavad sinust ukse vahel mööda..?:)))    Muide: kes su aeda harib ja taimi kasvatab? Piltidel on hea kasvatajakäsi näha. Kui sa  ise, siis olgu kevadeks taimed külitud, ma tulen ostma!